एनएसएस कैंप के दूसरे दिन वालंटियर्स ने लगाए पौधे
दसूहा | गुरुतेग बहादुर खालसा सीनियर सैकेंडरी पब्लिक स्कूल की ओर से 7 दिवसीय एनएसएस कैंप का आयोजन किया जा रहा है। प्रिं. डॉ. सुरजीत कौर बाजवा के नेतृत्व में आयोजित कैंप के दूसरे दिन एनएसएस अधिकारी नवनीत कौर और नरिंदरपाल सिंह की देखरेख में एनएसएस वालंटियर्स की ओर से स्टेडियम की साफ-सफाई की गई। इस दौरान वालंटियर्स ने स्टेडियम में क्यारियां बना कर मौसमी फूलों के पौधे लगाए। दसूहा के इन्वायर्नमेंट केयर एंड डिवेलपमैंट के मेंबर तथा स्टेडियम प्रधान फकीर सिंह सहोता ने विद्यार्थियों को वातावरण की संभाल के लिए महत्वपूर्ण जानकारी दी और पर्यावरण की संभाल के लिए अन्य लोगों को भी प्रेरित करने के लिए कहा। संस्था सचिव चनन सिंह सैनी ने वालंटियर्स के कार्य की सराहना भी की।
hin_Deva hin_Deva